আমি বসে বসে মাথা খাটাতে থাকি। বুদ্ধি খুঁজি। আমার মতো এতো বুদ্ধি যদি কারো থাকে তাহলে সেইটা কাজে না লাগানো বিরাট পাপ হয়ে যাবে। আর হঠাৎ আমার মাথার মধ্যে উত্তরটা লাফ দিয়া উঠে। বুঝছো, ওই যে আরেক বুদ্ধিমান  লোক পেনিসিলিন আবিষ্কার করে যেমন লাফ দিয়া চিৎকার করতেছিলো, আমিও তেমন চিৎকার দিয়া উঠলাম, ইউরেকা! পেয়ে গেছি আমি!  ছেলের চোখে বিশাল প্রশ্ন, তারপর তুমি কি করলে?  ওয়ার্মউড সাহেব বলে চলেন, স্পিডোমিটারটা চলে সামনের একটা চাকার সংগে লাগানো তার দিয়া। আমি সবার আগে ওই তারটা চাকার থেকে খুলি। তারপরে তারের মাথাটারে লাগায়ে দেই ওই যে হাই-স্পিড ড্রিলগুলা আছে না, ওইগুলার একটার সংগে। এমনভাবে তারটারে লাগাই যে ড্রিলটা যখন চলবে তখন তারটা যেন পেছন দিকে ঘুরে। বুঝছো তো তুমি? আমার কথা বুঝছো তো?